Page:Gospel of Saint Matthew in West-Saxon.djvu/122

XXIII, 13] gesēon; hig tōbrǣdaþ hyra healsbēc, and mǣrsiað heora rēafa fnadu;

6. hig lufigeað þā fyrmystan setl on gebēorscypum, and þā fyrmystan lārēowsetl on gesomnungum,

7. and þæt hig man grēte on strǣtum, and þæt menn hig lārēowas nemnon.

8. Ne gyrne gē þæt ēow man lārēowas nemne; ān ys ēower lārēow; gē synt ealle gebrōþru.

9. And ne nemne gē ēow fædyr ofer eorþan; ān ys ēower Fædyr, sē þe on heofonum ys.

10. Nē ēow man ne nemne lārēowas; for þām ān, Crīst, is ēower Lārēow.

11. Sē þe ēower yltst sȳ, bēo sē ēower þēn.

12. Witodlīce sē þe hyne ūpp āhefð se byþ genyþerud; and sē þe hyne sylfne geēaðmēt sē byð ūpp āhafyn.

13. Wā ēow, bōcyras and Pharisei, līccetteras! for þām gē belūcað heofona rice beforan